Document ID: 31998R0856

ΚΑΝΟΝΙΣΜΟΣ (ΕΚ) αριθ. 856/98 ΤΗΣ ΕΠΙΤΡΟΠΗΣ της 23ης Απριλίου 1998 για την τροποποίηση των παραρτημάτων I, II, III, V, VII, VIII και IX του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 339/98 της Επιτροπής (2), και ιδίως το άρθρο 19 σε συνδυασμό με το άρθρο 17,
Εκτιμώντας:
ότι στη συνδυασμένη ονοματολογία έχουν προκύψει σφάλματα όσον αφορά την κατηγορία 76 κατά την τελευταία ενημέρωση του παραρτήματος Ι (κατάλογος κλωστοϋφαντουργικών προϊόντων), τα οποία πρέπει να διορθωθούν 7
ότι το Συμβούλιο αποφάσισε με απόφαση της 18ης Δεκεμβρίου 1997 (3), την προσωρινή εφαρμογή ορισμένων πρόσθετων πρωτοκόλλων των συμφωνιών ελεύθερων συναλλαγών και των ευρωπαϊκών συμφωνιών με τη Δημοκρατία της Λιθουανίας και τη Δημοκρατία της Λετονίας όσον αφορά το εμπόριο κλωστοϋφαντουργικών προϊόντων 7
ότι το Συμβούλιο αποφάσισε με απόφαση της 18ης Δεκεμβρίου 1997 (4) την προσωρινή εφαρμογή της συμφωνίας υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ σχετικά με το εμπόριο κλωστοϋφαντουργικών προϊόντων και ειδών ένδυσης που μονογραφήθηκε στις 15 Δεκεμβρίου 1992, όπως τροποποιήθηκε τελευταία από τη συμφωνία υπό μορφή ανταλλαγής επιστολών που μονογραφήθηκε την 1η Αυγούστου 1995 7
ότι το Συμβούλιο αποφάσισε με απόφαση της 18ης Δεκεμβρίου 1997 (5) την προσωρινή εφαρμογή του μνημονίου της συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων 7
ότι μετά την προσχώρηση της Μογγολίας στον ΠΟΕ και τη λήξη της εφαρμογής ποσοτικών περιορισμών σε κατηγορία προϊόντων καταγωγής της εν λόγω χώρας, είναι αναγκαία η θέσπιση διατάξεων για τη διατήρηση συστήματος διπλού ελέγχου για τη συγκεκριμένη κατηγορία προϊόντων 7
ότι ύστερα από αίτημα της ευρωπαϊκής βιομηχανίας είναι σκόπιμο να καθορισθούν ποσοτικά όρια για το 1998 όσον αφορά την επανεισαγωγή στην Κοινότητα ορισμένων κλωστοϋφαντουργικών προϊόντων (κατηγορίες 159 και 161) καταγωγής Λαϊκής Δημοκρατίας της Κίνας ύστερα από εργασίες τελειοποίησης προς επανεισαγωγή στη χώρα αυτή 7 ότι οι άμεσες εισαγωγές κλωστοϋφαντουργικών προϊόντων που εμπίπτουν στις κατηγορίες 159 και 161 υπόκεινται στα ποσοτικά όρια που παρατίθενται στο άρθρο 2 του κανονισμού (ΕΟΚ) αριθ. 3030/93 7
ότι τα ανωτέρω στοιχεία καθιστούν αναγκαία την τροποποίηση των σχετικών τμημάτων των παραρτημάτων I, II, III, V, VII, VIII και IX του κανονισμού (ΕΟΚ) αριθ. 3030/93, για να ληφθούν υπόψη οι αλλαγές που επήλθαν και που εφαρμόζονται στην εισαγωγή στην Κοινότητα ορισμένων κλωστοϋφαντουργικών προϊόντων καταγωγής τρίτων χωρών κατά την έννοια του άρθρου 19 του κανονισμού (ΕΚ) αριθ. 3030/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3030/93 τροποποιείται ως εξής:
1. Το παράρτημα Ι τροποποιείται σύμφωνα με το παράρτημα ΙΙ του παρόντος κανονισμού.
2. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού
3. Στο παράρτημα ΙΙΙ, το άρθρο 28 αντικαθίσταται από το ακόλουθο κείμενο:
«Άρθρο 28
1. Η άδεια εξαγωγής που αναφέρεται στα άρθρα 11 και 19, καθώς και το πιστοποιητικό καταγωγής, δύναται να συνοδεύονται από συμπληρωματικά αντίγραφα, δεόντως επικυρωμένα. Συντάσσονται στην αγγλική, γαλλική ή ισπανική γλώσσα.
2. Εάν τα προαναφερόμενα έγγραφα είναι χειρόγραφα, πρέπει να συμπληρώνονται με μελάνι και κεφαλαία γράμματα.
3. Οι διαστάσεις των αδειών εξαγωγής ή των ισοδύναμων εγγράφων και των πιστοποιητικών καταγωγής πρέπει να είναι 210 Χ 297 χιλιοστόμετρα. Το χαρτί που χρησιμοποιείται πρέπει να είναι λευκό, εμπλουτισμένο με κόλλα για γραφή χωρίς μηχανικούς πολτούς (6) βάρους τουλάχιστον 25 m2 7 Φέρει και στις δύο όψεις έντυπη κυματοειδή διάταξη γραμμών, η οποία καθιστά εμφανή παραποίηση με μηχανικά ή χημικά μέσα (7).
4. Οι αρμόδιες κοινοτικές αρχές αναγνωρίζουν μόνον την ισχύ του πρωτοτύπου για τις εισαγωγές, σύμφωνα με τις διατάξεις του παρόντος κανονισμού.
5. Κάθε άδεια εξαγωγής ή ισοδύναμο έγγραφο και το πιστοποιητικό καταγωγής φέρει τυποποιημένο αύξοντα αριθμό σειράς, έντυπο ή όχι με τον οποίο μπορεί να αναγνωρίζεται (1).
6. Ο αριθμός αυτός αποτελείται από τα ακόλουθα στοιχεία (2):
- δύο γράμματα για τον προσδιορισμό της χώρας εξαγωγής, ως εξής:
- Αργεντινή = AR
- Αρμενία = AM
- Αζερμπαϊτζάν = AZ
- Μπαγκλαντές = BD
- Λευκορωσία = BY
- Βραζιλία = BR
- Κίνα = CN
- Αίγυπτος = EG
- Εσθονία = EE
- Πρώην Γιουγκοσλαβική Δημοκρατία της Μακεδονίας = 96
- Γεωργία = GE
- Χονγκ-Κονγκ = HK
- Ινδία = IN
- Ινδονησία = ID
- Καζακστάν = KZ
- Κιργιζιστάν = KG
- Λετονία = LV
- Λιθουανία = LT
- Μακάο = MO
- Μαλαισία = MY
- Μολδαβία = MD
- Μογγολία = MN
- Πακιστάν = PK
- Περού = PE
- Φιλιππίνες = PH
- Σιγκαπούρη = SG
- Νότιος Κορέα = KR
- Σρι Λάνγκα = LK
- Ταϊβάν = TW
- Τατζικιστάν = TJ
- Ταϊλάνδη = TH
- Τουρκμενιστάν = TM
- Ουκρανία = UA
- Ηνωμένα Αραβικά Εμιράτα = AE
- Ουρουγουάη = UY
- Ουζμπεκιστάν = UZ
- Βιετνάμ = VN,
- δύο γράμματα για τον προσδιορισμό του κράτους μέλους προορισμού ως εξής:
- AT = Αυστρία
- BL = Μπενελούξ
- DE = Ομοσπονδιακής Δημοκρατίας της
Γερμανίας
- DK = Δανία
- EL = Ελλάδα
- ES = Ισπανία
- FI = Φινλανδία
- FR = Γαλλία
- GB = Ηνωμένο Βασίλειο
- IE = Ιρλανδία
- IT = Ιταλία
- PT = Πορτογαλία
- SE = Σουηδία,
- μονοψήφιο αριθμό για τον προσδιορισμό του έτους στο οποίο αντιστοιχεί η ποσόστωση ή του έτους καταχώρησης των εξαγωγών στην περίπτωση προϊόντων του πίνακα Α του παρόντος παραρτήματος, που αντιστοιχεί στον τελευταίο αριθμό του σχετικού έτους, παραδείγματος χάρη "5" για το 1995. Στην περίπτωση προϊόντων καταγωγής Λαϊκής Δημοκρατίας της Κίνας που παρατίθενται στο προσάρτημα Γ του παραρτήματος V, ο αριθμός αυτός πρέπει να είναι "1" για το έτος 1995, "2" για το έτος 1996, "3" για το έτος 1997 κ.ο.κ.,
- διψήφιο αριθμό για τον προσδιορισμό της υπηρεσίας στη χώρα εξαγωγής που έχει προβεί στην έκδοση του εγγράφου,
- πενταψήφιο αριθμό, από 00001 έως το 99999, ο οποίος αποδίδεται στο συγκεκριμένο κράτος μέλος προορισμού.
(6) Οι διατάξεις αυτές δεν είναι υποχρεωτικές για το Χονγκ Κονγκ.
(7) Οι διατάξεις αυτές δεν είναι υποχρεωτικές για το Χονγκ Κονγκ και την Αίγυπτο.
(1) Στην περίπτωση του Χονγκ Κονγκ, η διάταξη αυτή είναι υποχρεωτική μόνο για την άδεια εξαγωγής.
(2) Στην περίπτωση του Περού και της Αιγύπτου, η διάταξη αυτή θα αρχίσει να ισχύει σε μεταγενέστερη ημερομηνία.»4. Ο πίνακας Α του παραρτήματος III του παρόντος κανονισμού.
5. Το υπόδειγμα του πιστοποιητικού καταγωγής Χονγκ Κονγκ που επισυνάπτεται στο παράρτημα ΙΙΙ αντικαθίσταται από το υπόδειγμα του παραρτήματος IV του παρόντος κανονισμού.
6. Το υπόδειγμα της άδειας εξαγωγής για το Χονγκ Κονγκ που επισυνάπτεται στο παράρτημα ΙΙΙ αντικαθίσταται από το υπόδειγμα του παραρτήματος V του παρόντος κανονισμού.
7. Στο παράρτημα V, προστίθεται στο τέλος ο πίνακας του παραρτήματος VI του παρόντος κανονισμού.
8. Στο παράρτημα VII, ο πίνακας για την Κίνα αντικαθίσταται από τον πίνακα του παραρτήματος VII του παρόντος κανονισμού και προστίθεται στο τέλος ο πίνακας για το Βιετνάμ του παραρτήματος VII.
9. Το παράρτημα VIII αντικαθίσταται από το παράρτημα VIII του παρόντος κανονισμού.
10. Το παράρτημα IX αντικαθίσταται από το παράρτημα IX του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 1998.

Labels: 1
3
5